Kima Beisingere

Kima Beisingere (; dzimusi ) ir amerikāņu aktrise un bijusī modele.

Viņa ir pazīstama ar Bonda meitenes lomas atveidošanu 1983. gada filmā "Nekad nesaki nekad" (Never Say Never Again), kā arī ar galvenās sieviešu lomas atveidošanu 1989. gada filmā "Betmens". Par lomu filmā "Dabiskais" (The Natural; 1984) K. Beisingere tika nominēta Zelta globusa balvai. Savukārt par lomu filmā "Losandželosa konfidenciāli" (L.A. Confidential; 1997) viņa saņēma Amerikas Kinoakadēmijas balvu kā labākā aktrise otrā plāna lomā, kā arī Zelta globusa balvu un Ekrāna aktieru ģildes balvu. Vēl filmējusies tādās filmās kā "9 1/2 nedēļas" (9½ Weeks; 1986), "Galīgā diagnoze" (Final Analysis, 1992), "Astotā jūdze" (8 Mile; 2002), "Durvis grīdā" (The Door in the Floor, 2004), "Mobilais" (Cellular, 2004), "Sargs" (The Sentinel, 2006).

1992. gadā Beisingerei piešķirta zvaigzne Holivudas Slavas alejā.

Ārējās saites 

1953. gadā dzimušie
Džordžijā dzimušie
Amerikāņu kinoaktrises
Kinoakadēmijas balvas ieguvējas aktrises
Zelta globusa balvas ieguvēji